Les associacions d'Alaquàs continuaran rebent formació i assesorament
15/04/2015

# Les associacions d'Alaquàs continuaran rebent formació i assesorament

*   15/04/2015
*   [Imprimir](#)
*   Compartir
*    https://www.alaquas.org/documento.asp?id\_do=14881

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14881%2F0&title=Ajuntament%20d%27Alaqu%C3%A0s.%20Premsa.Les%20associacions%20d%27Alaqu%C3%A0s%20continuaran%20rebent%20formaci%C3%B3%20i%20assesorament)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14881/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/14881/15042015img_4744_Form_4.jpg)](https://www.alaquas.org/ficheros/documentos/2015/2/14881/15042015img_4744_Form_10.jpg "<a href='https://www.alaquas.org/ficheros/documentos/2015/2/14881/15042015img_4744_Form_10.jpg' target=_blank><i class='fa fa-external-link' aria-hidden='true'></i>.Les associacions d'Alaquàs continuaran rebent formació i assesorament</a>")

L'Ajuntament d'Alaquàs i la Fundació Horta Sud renoven el conveni de col·laboració a través del qual es continuarà oferint un pla de formació per a les associacions d'Alaquàs així com un servei d'assessorament permanent

L'Alcaldessa d’Alaquàs, Elvira García Campos i el president de la Fundació Horta Sud, Alfred Domínguez Ibáñez, han signat recentment la renovació del conveni de col·laboració establert a l'any 2009 entre ambdues entitats amb l'objectiu de contribuir a la consolidació i posada en marxa d'iniciatives i participació i associacionisme per a Alaquàs.

Aquesta línia de col·laboració es basa principalment en la posada en marxa d'un pla de formació i assessorament per a associacions que inclou entre altres la realització de dos cursos de formació per a entitats i la col·laboració en la preparació i desenvolupament de les jornades d’associacions.

Aquest conveni preveu també un servei d’acompanyament i d’assessorament per a les associacions en temes d’organització, diagnòstics i projectes i la participació i la col·laboració a la xarxa de municipis que treballen la participació, amb la realització d’un estudi, avaluació de l’impacte de les associacions i jornades per a tècnics entre altres.

Tant l'Ajuntament com la Fundació es comprometen amb aquest conveni a afavorir la participació en projectes i programes bilaterals o multilaterals, cooperar en programes de formació i en aquells relacionats amb l'estudi i l’enfortiment de la realitat social associativa, l'assessorament mutu en qüestions relacionades amb l'activitat de les dues entitats així com a la col·laboració amb les accions del Centre de Recursos Associatius i a altres modalitats d'interès mutu  dintre de la disponibilitat de les parts.

La Fundació Horta Sud és una entitat que te com a finalitat el foment i la realització de programes que consoliden i vertebren la xarxa associativa de la comarca de l’Horta Sud, el foment de la participació, l’enfortiment del teixit associatiu, la promoció d’estudis sobre el desenvolupament social, i cultural de la comarca, el compromís amb el patrimoni històric, la cultura, el medi ambient, l’economia i les persones de l’Horta Sud. 

L’Ajuntament està interessat en la continuació del conveni ja que un dels seus fins és el de la realització d’accions per a l’enfortiment del teixit associatiu com són cursos de formació, assessorament, publicacions, jornades, eines per a enfortir l’organització i gestió de les associacions i altes temes relacionats amb el moviment associatiu.